**ปอยเปต** หรือ **ปอยแปต** (เขมร: ប៉ោយប៉ែត, *Paôypêt*  [paojpaet]) เป็นเมืองชายแดนไทย-กัมพูชา ตั้งอยู่ที่เทศบาลปอยเปต อำเภอโอร์-จเริว จังหวัดบันทายมีชัย ประเทศกัมพูชา อยู่ติดกับอำเภออรัญประเทศ จังหวัดสระแก้ว ประเทศไทย ตัวเมืองมีบ่อนกาสิโนเป็นจำนวนมาก รวมทั้งยังเป็นที่ตั้งของกาสิโนที่มีขนาดใหญ่และใกล้ประเทศไทยที่สุด มีนักท่องเที่ยวชาวไทยเป็นผู้ใช้บริการหลัก ประชากรเมืองปอยเปตเพิ่มขึ้นจาก 43,366 คนในสำมะโน พ.ศ. 2541 ไปเป็น 89,549 คนในสำมะโน พ.ศ. 2551 ทำให้เป็นเมืองที่มีประชากรมากเป็นอันดับ 4 ซึ่งมากกว่าเมืองพระสีหนุและศรีโสภณ

ปัจจุบันได้มีการประกาศจากด่านตรวจคนเข้าเมืองไทย ด้านอำเภออรัญประเทศ สำหรับผู้ถือหนังสือเดินทางไทย สามารถเข้าถึงเขตกาสิโนปอยเปตโดยไม่ต้องใช้วีซ่าหรือประทับตราหนังสือเดินทางขาเข้าประเทศกัมพูชา เพราะรัฐบาลกัมพูชาถือว่าเป็น *พื้นที่เศรษฐกิจพิเศษ* แต่หากออกนอกพื้นที่กาสิโนสู่เมืองอื่น ๆ ของกัมพูชา ต้องประทับตราหนังสือเดินทางเข้าประเทศให้เรียบร้อยเสียก่อน

ประวัติ
-------

ในอดีตบริเวณที่ตั้งเมืองปอยเปตคือพื้นที่ป่ามาก่อน เรียกว่า *ป่าปอยเปต* สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ (2481) ทรงอธิบายเกี่ยวกับที่มาของชื่อปอยเปตไว้ว่า "...ที่ตั้งด่านในแดนเมืองบัดตัมบองของฝรั่งเศส ซึ่งอยู่ติดต่อกันกับอรัญประเทศของเรา เราเรียกว่า ปอยเปต ตามฝรั่งเศส แต่ที่แท้ชื่อว่า บ้านปอดแปด..." สอดคล้องกับเสฐียรโกเศศ และนาคะประทีป (2484) อธิบายตรงกันว่ามีชุมชนดั้งเดิมเรียกว่า *บ้านปอดแปด* ซึ่งเป็นคำไทยแท้ เมื่อดินแดนเขมรส่วนในตกเป็นส่วนหนึ่งของประเทศฝรั่งเศสแล้ว ทางการฝรั่งเศสจึงตั้งด่านศุลกากรที่หมู่บ้านดังกล่าว และเรียกเพี้ยนเป็น *ปอยเปต*

ในช่วงที่ดินแดนเขมรส่วนในกลับมาสู่ในการปกครองของประเทศไทยในช่วงสงครามโลกครั้งที่สอง บริเวณป่าปอยเปตมีอาณาบริเวณกว้างขวาง ครอบคลุมตำบลมรกฎ ตำบลบ้านจังหัน ตำบลสวายจิก ตำบลศรีโสภณ และตำบลทัพไทย อำเภอศรีโสภณ จังหวัดพิบูลสงคราม ใน *ราชกิจจานุเบกษา* ประกาศให้พื้นที่ดังกล่าวเป็นป่าคุ้มครอง เมื่อ พ.ศ. 2488 รวมทั้งมีการเวนคืนที่ดินเพื่อก่อสร้างทางรถไฟสายอรัญญประเทศ–มงคลบุรีตั้งแต่ พ.ศ. 2485-2487 โดยมีสถานีรถไฟตั้งอยู่เขตเมืองปอยเปตในปัจจุบัน ขณะนั้นใช้ชื่อว่า *สถานีเสรีเริงฤทธิ์* กระทั่งสิ้นสุดสงครามโลกครั้งที่สอง ประเทศไทยได้คืนดินแดนกลับไปสู่การปกครองของอินโดจีนของฝรั่งเศส จนกระทั่งประเทศกัมพูชาประกาศเอกราช ปอยเปตจึงเป็นตำบลขึ้นกับอำเภอโอร์-จเริว จังหวัดบันทายมีชัย

ประเทศกัมพูชามีการหารายได้จากกาสิโนมาช้านาน แต่รายได้นั้นยังไม่เพียงพอต่อการพัฒนาประเทศ จึงริเริ่มโครงการพัฒนาขนาดใหญ่ที่มีโรงแรม ศูนย์การค้า และกาสิโน มาดึงดูดนักลงทุนจากต่างชาติ ซึ่งในปอยเปตมีกาสิโนแห่งแรกเปิดให้บริการใน พ.ศ. 2542 ก่อนที่จะมีกาสิโนอีกเป็นจำนวนมากผุดขึ้นในเมือง ส่วนใหญ่เจ้าของกาสิโนเหล่านี้มักเป็นนักการเมือง นักธุรกิจ และนายทหารของทั้งไทยและกัมพูชา อย่างไรก็ตามทั้งกาสิโนและการค้าตามชายแดนเป็นการสร้างรายได้มหาศาลแก่ปอยเปต ทำให้ปอยเปตเจริญขึ้นอย่างรวดเร็ว ปอยเปตได้รับการยกฐานะขึ้นเป็น *กรุง* หรือเป็นเทศบาล จากทั้งหมดสามแห่งที่ไม่ได้มีฐานะเป็นเมืองหลักของจังหวัด

การแบ่งเขตการปกครอง
-------------------

เทศบาลปอยเปต หรือ กรุงปอยเปต แบ่งเขตการปกครองออกเป็น 3 แขวง (សង្កាត់ *สงฺกาต่*) ได้แก่

| เลข | ชื่อแขวง | รหัสไปรษณีย์ |
| --- | --- | --- |
| 1 | ปอยเปต (ប៉ោយប៉ែត) | 10901 |
| 2 | นิมิตต์ (និមិត្ត) | 10902 |
| 3 | พซาร์ก็อณฎาล (ផ្សារកណ្តាល) | 10903 |
|

ประชากร
-------

ประชากรปอยเปตแบ่งตามปี| ปี | ประชากร | ±% |
| --- | --- | --- |
|  2541  | 43,366 | —     |
|  2551  | 89,549 | +106.5% |
|  2562  | 98,934 | +10.5% |
|  |

ประชากรในปอยเปตมีจำนวนเพิ่มขึ้นอย่างมีนัยสำคัญ จากการสำรวจสำมะโนครัวประชากรในปอยเปตเมื่อ พ.ศ. 2541 พบว่ามีประชากรจำนวน 43,366 คน ครั้นการสำรวจสำมะโนครัวประชากรใน พ.ศ. 2551 พบว่ามีประชากรจำนวน 89,549 คน และการสำรวจสำมะโนครัวประชากรใน พ.ศ. 2562 พบว่ามีประชากรจำนวน 98,934 คน นับว่าเป็นเมืองที่มีประชากรมากที่สุดอันดับที่ห้าของประเทศกัมพูชา ซึ่งเป็นการอพยพของประชากรจากแถบพื้นที่ข้างเคียง เพื่อมาหางานทำในปอยเปตที่มีรายได้มั่นคงกว่าเดิม แรงงานจำนวนไม่น้อยในปอยเปตสามารถสื่อสารด้วยภาษาไทยได้ อีกทั้งยังมีร้านอาหารไทยเปิดให้บริการอยู่มาก

มีแรงงานจากปอยเปตราว 5,000 คน ข้ามไปทำงานในฝั่งไทยเป็นประจำทุกวัน ทั้งยังมีเยาวชนชาวเขมรจากปอยเปตจำนวนไม่น้อยเดินทางข้ามพรมแดนไปเรียนโรงเรียนรัฐในประเทศไทย เพราะโรงเรียนไทยมีการสอนภาษาไทย และภาษาอังกฤษ และเยาวชนเขมรอีกจำนวนหนึ่งอาศัยอยู่กับพ่อแม่ซึ่งทำงานอยู่ในฝั่งไทย แต่เดินทางกลับเข้าไปเรียนหนังสือที่โรงเรียนในฝั่งปอยเปต

*บางกอกโพสต์* อ้างรายงานของ *เคียวโดนิวส์* ซึ่งประมาณการว่า ใน พ.ศ. 2562 มีชาวจีนอาศัยอยู่ในปอยเปตราว 8,000–10,000 คน โดยมีแหล่งอาศัยสำคัญที่อาคารมิ้งจูใกล้ชุมชนแออัดย่านวัดสระตาด

เศรษฐกิจ
--------

ด่านตรวจคนเข้าเมืองขาออก ใกล้กับกาสิโนและโรงแรมแกรนด์ไดมอนด์ซิตี
แรงงานชาวเขมรบริเวณเขตแดนไทย-กัมพูชา
รัฐบาลชาติชาย ชุณหะวัณ นายกรัฐมนตรีของไทย มีนโยบายเปลี่ยนสนามรบให้เป็นสนามการค้า โดยมีการส่งเสริมการค้าชายแดนถาวรที่ด่านบ้านคลองลึก–ปอยเปต ตั้งแต่ พ.ศ. 2536 เป็นต้นมา ถือเป็นจุดผ่านแดนที่มีมูลค่าการค้าสูงที่สุดราว 6,000 ล้านบาทต่อปี

เมื่อมีการสร้างกาสิโนแห่งแรกขึ้นใน พ.ศ. 2542 ซึ่งเฟื่องฟูมาก ดึงดูดนักลงทุนร่วมกันของชาวอินโดนีเซีย ไทย มาเลเซีย มาเก๊า และกัมพูชา รวมทั้งดึงดูดนักเสี่ยงโชคจากประเทศไทยไปเป็นจำนวนมาก ประมาณการว่ามีนักพนันชาวไทยมากถึงร้อยละ 90 มีชาวเขมรราว 10,000 คน เป็นพนักงานในกาสิโน และแรงงานต่างด้าวที่ทำงานในกาสิโนจำนวน 1,200 คน ซึ่งส่วนใหญ่เป็นคนไทยและจีน ครบครันด้วยสิ่งอำนวยความสะดวกสำหรับคนไทย ตั้งแต่พนักงานที่พูดภาษาไทย ร้านอาหารไทย มีบ่อนพนันกระจายอยู่ดาษดื่น มีการบริการไนต์คลับ อาบอบนวด และซ่องโสเภณีเขมร ที่ใช้เงินบาทเป็นหลัก ใน พ.ศ. 2562 มีรายงานว่า คนไทยข้ามแดนไปเล่นพนันในปอยเปตประมาณวันละ 2,000–3,000 คน อย่างไรก็ตามทางการกัมพูชาออกกฎหมายห้ามมิให้ชาวเขมรเล่นการพนันใด ๆ จากปัจจัยเหล่านี้ทำให้ปอยเปตพัฒนาขึ้นอย่างรวดเร็วในระยะเวลาเพียงสามทศวรรษ รวมทั้งยังเป็นพื้นที่ประชากรหนาแน่นมากที่สุดของจังหวัดบันทายมีชัย ในช่วงที่เกิดกรณีพิพาทคดีปราสาทพระวิหาร ระหว่างไทยกับกัมพูชาเมื่อ พ.ศ. 2554 จนเกิดความตึงเครียดไปทั่ว แต่บริเวณปอยเปตกลับยังค้าขายกันอย่างฉันมิตร และเคยมีกรณีที่ชาวเขมรบางกลุ่มสร้างข่าวโคมลอยให้ชาวเขมรในปอยเปตเกลียดชังคนไทย ทำให้เกิดความวุ่นวายแก่เจ้าหน้าที่รัฐ และประชาชนจำนวนมาก

นอกจากการลงทุนด้านกาสิโนแล้ว นักธุรกิจไทยยังบุกเบิกตลาดค้าปลีกสมัยใหม่ในปอยเปตด้วย เช่น บิ๊กซีสาขาปอยเปต และเซเว่น อีเลฟเว่น สาขาปอยเปต รวมยังเป็นพื้นที่ของชาวจีนที่สร้างรายได้โดยเลี่ยงการเสียภาษีในกัมพูชา โดยมากมักทำงานเกี่ยวกับการพนัน กาสิโน แก๊งคอลเซนเตอร์ และกิจการผิดกฎหมายอื่น ๆ ที่เรียกว่า "จีนเทา" ซึ่งเจ้าหน้าที่รัฐของกัมพูชาปฏิเสธการรับรู้เรื่องราวนี้

ชาวเขมรในปอยเปตส่วนใหญ่ทำอาชีพเกี่ยวกับการท่องเที่ยว จำหน่ายสินค้าหนีภาษี และขอทาน ส่วนใหญ่ไม่รู้หนังสือ มีฐานะยากจน และขาดสุขลักษณะที่ดี แม้ปอยเปตจะมีเม็ดเงินหมุนเวียนอยู่มหาศาล และมีประชากรอยู่มาก แต่ชาวเขมรในปอยเปตกลับว่างงานหรือไม่มีช่องทางหารายได้เสริม ทั้งยังประสบกับภัยแล้ง ทำให้ปอยเปตกลายเป็นจุดศูนย์กลางของขอทานซึ่งมีอยู่จำนวนมาก พวกเขาก่อเหตุรำคาญหรือชิงทรัพย์นักท่องเที่ยว ทั้งในปอยเปตหรือข้ามฝั่งไปก่อเหตุที่ตลาดโรงเกลือ กรุงเทพมหานคร สมุทรปราการ ชลบุรี หรือเลยไปถึงนครสวรรค์ ขอทานชาวเขมรในประเทศไทยส่วนใหญ่มาจากปอยเปตเป็นอันดับหนึ่ง จากการสำรวจเมื่อวันที่ 1 ตุลาคม พ.ศ. 2542 - 30 กันยายน พ.ศ. 2545 พบว่ามีขอทานชาวเขมรในกรุงเทพมหานครมากถึง 7,702 คน หรือคิดเป็นร้อยละ 98.7 ของขอทานต่างด้าวทั้งหมดในกรุงเทพมหานคร

ปอยเปตเป็นเมืองที่แรงงานไทยเลือกไปทำงานมากที่สุดในกัมพูชา แต่ก็พบปัญหาแรงงานไทยโดนหลอกลวงไปทำธุรกิจผิดกฎหมาย ชาวไทยที่เข้าไปมีทั้งกลุ่มที่เต็มใจและไม่เต็มใจ ทำงานโทรศัพท์หลอกลวงคนไทยในฝั่งไทยให้เสียทรัพย์ หากคนไทยที่ทำงานในแก๊งคอลเซนเตอร์อาจถูกทำร้าย ทรมาน หรือถูกฆาตกรรม หากไม่ทำงานหรือทำงานไม่สำเร็จ *ประเด็นเด็ด 7 สี* อ้างว่า ใน พ.ศ. 2564 มีชาวไทยถูกหลอกไปทำงานในปอยเปตราว 2,000 คน เพราะเห็นว่ามีรายได้ดี

การขนส่ง
--------

### ถนน

เส้นทางระหว่างปอยเปตถึงศรีโสภณ พ.ศ. 2553
ปอยเปตมีทางหลวงหมายเลข 5 เชื่อมการเดินทางไปยังกรุงพนมเปญ เมืองหลวงของประเทศ ซึ่งอยู่ห่างออกไปราว 400 กิโลเมตร ทางทิศตะวันออกเฉียงใต้ ถนนสายนี้พาดผ่านพนมเปญ จังหวัดกันดาล จังหวัดโพธิสัตว์ จังหวัดพระตะบอง และจังหวัดบันทายมีชัย อีกทั้งยังเชื่อมต่อการเดินทางไปยังประเทศไทยบริเวณด่านพรมแดนบ้านคลองลึก อำเภออรัญประเทศ จังหวัดสระแก้ว

ต่อมาใน พ.ศ. 2559 มีการก่อสร้างถนนและสะพานเชื่อมพรมแดนที่บ้านหนองเอี่ยน ตำบลท่าข้าม อำเภออรัญประเทศ จังหวัดสระแก้ว กับบ้านสตึงบท เทศบาลปอยเปต จังหวัดบันทายมีชัย เพื่อลดความแออัดของด้านพรมแดนบ้านคลองลึก สร้างแล้วเสร็จเมื่อวันที่ 22 เมษายน พ.ศ. 2562 โดยประยุทธ์ จันทร์โอชา นายกรัฐมนตรีไทย และฮุน เซน นายกรัฐมนตรีกัมพูชา ร่วมเป็นประธานในพิธีเปิด

มีการเดินรถประจำทางระหว่างประเทศไทยกับกัมพูชา จำนวนสองเส้นทาง ได้แก่

* กรุงเทพฯ–อรัญประเทศ–ปอยเปต–พระตะบอง–พนมเปญ
* กรุงเทพฯ–อรัญประเทศ–ปอยเปต–เสียมราฐ

มกราคม พ.ศ. 2567 รัฐบาลกัมพูชามีแนวคิดที่จะสร้างทางด่วนจากพนมเปญ–ปอยเปต ระยะทาง 420 กิโลเมตร เพื่ออำนวยความสะดวกด้านการค้ากับชายแดนไทยเป็นสำคัญ

### ทางราง

บทความหลัก: ทางรถไฟสายอรัญประเทศ–ปอยเปต
สถานีรถไฟปอยเปตก่อนการบูรณะ พ.ศ. 2555
สะพานคลองลึกข้ามคลองพรหมโหด พ.ศ. 2559 หลังการบูรณะ เมื่อมองจากฝั่งปอยเปต
ในช่วงสงครามโลกครั้งที่สอง ประเทศไทยได้รับดินแดนเขมรส่วนในกลับคืนมา ประกอบด้วย จังหวัดพระตะบอง จังหวัดพิบูลสงคราม และจังหวัดนครจัมปาศักดิ์ ทหารญี่ปุ่นมีส่วนช่วยในการบุกเบิกเส้นทางรถไฟจากสถานีรถไฟอรัญประเทศเชื่อมกับสถานีรถไฟสวายโดนแก้ว นำไปสู่การเวนคืนที่ดินเพื่อสร้างทางรถไฟสายอรัญญประเทศ–มงคลบุรี ใน พ.ศ. 2485-2487 กรมรถไฟเคยเปิดการเดินรถโดยสารและรถสินค้าจากสถานีรถไฟกรุงเทพ ไปยังสถานีรถไฟพระตะบอง ใช้เวลาเดินรถนานถึง 15 ชั่วโมง กระทั่งสิ้นสุดสงครามโลกครั้งที่สอง ประเทศไทยได้คืนดินแดนกลับไปสู่การปกครองของอินโดจีนของฝรั่งเศสใน พ.ศ. 2489 เส้นทางรถไฟเส้นนี้จึงตกเป็นของฝรั่งเศสไปโดยปริยาย และกลายเป็นส่วนหนึ่งของทางรถไฟสายตะวันตก (พนมเปญ–ปอยเปต) เชื่อมต่อกับกรุงพนมเปญ โดยพาดผ่านจังหวัดกันดาล จังหวัดโพธิสัตว์ จังหวัดพระตะบอง และจังหวัดบันทายมีชัย มีระยะทาง 385 กิโลเมตร

ใน พ.ศ. 2491 หัวรถจักรและตู้ใหญ่ของไทยไหลข้ามพรมแดนไปชนรถไฟฝรั่งเศสตกรางไปเสียหกตู้ จำต้องชำระเงินค่าเสียหายแก่ฝรั่งเศสเป็นจำนวนมาก ทางการไทยจึงรื้อรางที่เชื่อมระหว่างอรัญประเทศกับปอยเปตออกเสีย เพื่อมิให้เกิดเหตุซ้ำสอง กระทั่งประเทศกัมพูชาได้รับเอกราชจึงกลับมาเปิดการเดินรถอีกครั้งใน พ.ศ. 2498 แต่ด้วยความสัมพันธ์ระหว่างประเทศที่มักเกิดเหตุกระทบกระทั่งกันอยู่เนือง ๆ จึงให้ยุติการเดินรถไฟระหว่างประเทศบ่อยครั้ง มีการเดินรถระหว่างกันครั้งสุดท้ายใน พ.ศ. 2517 เส้นทางรถไฟในฝั่งกัมพูชาก็ถูกทิ้งร้าง และมีประชาชนบุกรุก รางรถไฟ หมอนไม้ รวมไปถึงน็อต ล้วนถูกรื้อออกไปใช้ประโยชน์อย่างอื่น

ในเวลาต่อมา รัฐบาลกัมพูชามีการบูรณะเส้นทางรถไฟระหว่างศรีโสภณ–ปอยเปตขึ้นใหม่ โดยได้เตรียมข้อตกลงให้บริษัทจากประเทศออสเตรเลียดำเนินการก่อสร้างใน พ.ศ. 2552 กระทั่งเดือนเมษายน พ.ศ. 2561 กัมพูชาบูรณะเส้นทางรถไฟสำเร็จส่วนหนึ่งแล้ว คือเส้นทางระหว่างสถานีรถไฟปอยเปต ถึงสถานีรถไฟศรีโสภณ โดยมีแผนว่าจะเปิดการเดินรถระหว่างสถานีรถไฟปอยเปต ถึงสถานีรถไฟพระตะบองในเดือนเมษายน และวางแผนจะเปิดการเดินรถระหว่างสถานีรถไฟพระตะบอง ถึงสถานีรถไฟพนมเปญในเดือนกรกฎาคมปีเดียวกัน โดยปัจจุบันรถไฟกัมพูชาวิ่งให้บริการด้วยความเร็วเพียง 30-40 กิโลเมตรต่อชั่วโมงเท่านั้น

ส่วนในฝั่งประเทศไทยเองก็เริ่มมีการบูรณะเส้นทางรถไฟระหว่างสองประเทศขึ้นใหม่ ขณะที่ฝั่งปอยเปต ทางรถไฟจากสะพานคลองลึกถึงสถานีรถไฟปอยเปตถูกบุกรุกด้วยกาสิโนและโรงแรมขนาดใหญ่ ต้องมีการสร้างทางรถไฟลงพื้นคอนกรีต สร้างรางวิ่งผ่านใต้อาคารกาสิโนและโรงแรมแทน สร้างทางรถไฟตัดผ่านวงเวียนรถไฟที่คราคร่ำด้วยวดยาน ทั้งยังต้องฟื้นฟูย่านสถานีรถไฟปอยเปตที่ถูกคนไร้บ้านบุกรุกขึ้นใหม่ จนกระทั่งเปิดการเดินรถข้ามพรมแดนครั้งแรกใน พ.ศ. 2562 อย่างไรก็ตามจนถึงทุกวันนี้ ยังไม่มีการเดินรถไฟโดยสารข้ามประเทศแต่ประการใด

ต่อมาวันที่ 22 ธันวาคม พ.ศ. 2565 ฮุน เซน นายกรัฐมนตรีกัมพูชา กล่าวว่ารัฐบาลได้ทำการศึกษาเรื่องการสร้างทางรถไฟความเร็วสูง เพื่อเชื่อมโยงพนมเปญกับจังหวัดพระสีหนุ และเชื่อมกับชายแดนของประเทศไทย

ปัญหา
-----

### เส้นเขตแดนและพื้นที่พิพาท

คลองพรหมโหด แนวเขตแดนธรรมชาติระหว่างไทยและกัมพูชา
ประเทศไทยและประเทศกัมพูชามีปัญหาเส้นเขตแดนที่ไม่ชัดเจน เพราะทั้งสองประเทศถือแผนที่แนบท้ายสัญญาปักปันเขตแดนคนละฉบับ เพราะประเทศไทยถือแผนที่มาตราส่วน 1:50,000 ระวาง L7017 ขณะที่ประเทศกัมพูชาถือแผนที่มาตราส่วน 1:200,000 และบางจุดใช้แผนที่มาตราส่วน 1:50,000 ระวาง L7016 หากพื้นที่ใดไม่ชัดเจนทางกัมพูชาจะอ้างสิทธิเหนือดินแดน รวมทั้งมีการดัดแปลงสภาพแวดล้อมบริเวณแนวชายแดน เฉพาะจังหวัดสระแก้วซึ่งตรงกับพื้นที่ฉนวนไทย พบการอ้างสิทธิเหนือดินแดนโดยฝ่ายกัมพูชาถึง 8 พื้นที่ หรือประมาณ 13,337 ไร่ โดยมีการทำลายหรือย้ายหลักเขตแดน บ้างก็ส่งชาวเขมรไปจัดตั้งเป็นหมู่บ้านในพื้นที่ที่ชาวไทยในท้องถิ่นมีเอกสารสิทธิ์ถือครองอยู่ และรัฐบาลไทยก็ไม่มีการผลักดันชาวเขมรที่รุกล้ำออกไป

ในพื้นที่ของปอยเปต เคยมีการถมตลิ่งคลองพรหมโหดเพื่อสร้างกาสิโน ซึ่งเป็นพรมแดนธรรมชาติของสองประเทศ อันเป็นการละเมิดข้อตกลงว่าด้วยการห้ามสร้างสิ่งปลูกสร้างถาวรบริเวณชายแดนระยะ 30 เมตร จนกว่าการปักปันเขตแดนจะแล้วเสร็จ ซึ่งตั้งแต่ พ.ศ. 2543 เป็นต้นมา พบว่ามีกาสิโนไม่ต่ำกว่า 9 แห่ง มีการกระทำอันส่งผลกระทบต่อแนวคลอง จนทำให้แนวคลองอันเป็นเส้นเขตแดนของสองประเทศเปลี่ยนหลายครั้ง มีเพียงกรณีกาสิโนปรินเซสคราวน์ ของกก อาน เศรษฐีชาวกัมพูชาและที่ปรึกษาของฮุน เซน ที่หน่วยงานของเทศบาลปอยเปต และทหารไทยประท้วงการก่อสร้างดังกล่าว เพราะเป็นการละเมิดข้อตกลง ที่สุดแล้ว กก อานจึงหยุดการก่อสร้าง และโกยดินที่ถมคลองกลับขึ้นมาดังเดิม

### ปัญหามลภาวะ

ปอยเปตประสบปัญหามลพิษอันเกิดจากขยะซึ่งไม่ได้รับการจำกัดอย่างถูกต้อง ทำให้ปอยเปตเต็มไปด้วยขยะ และชาวเขมรบางส่วนนำขยะในชุมชนจำนวนมหาศาลมาทิ้งลงคลองพรหมโหด ซึ่งเป็นเส้นเขตแดนระหว่างไทยและกัมพูชา ทำให้คลองที่เคยอุดมสมบูรณ์เกิดมลพิษ และส่งกลิ่นเหม็น ส่วนในฝั่งอำเภออรัญประเทศ จังหวัดสระแก้วเอง ก็มีบ่อขยะใกล้กับคลองพรหมโหดเช่นกัน และบ่อขยะแห่งนี้เคยเกิดเหตุไฟไหม้ จนส่งผลกระทบแก่ปอยเปต เพราะลมพัดพากลุ่มควันลอยเข้าไปยังฝั่งกัมพูชา

อย่างไรก็ตาม มีชาวไทยเข้าไปทำธุรกิจรับซื้อขยะพลาสติกในปอยเปต โดยนำขยะที่ได้ไปทำความสะอาด ก่อนนำไปขายกับโรงงานรีไซเคิลพลาสติกในประเทศไทย สร้างรายได้ให้กับชาวไทยและชาวเขมร

### เหตุอัคคีภัยกาสิโนและโรงแรมแกรนด์ไดมอนด์ซิตี

เบื้องหน้าคือกาสิโนและโรงแรมแกรนด์ไดมอนด์ซิตี ถูกเพลิงไหม้เมื่อ พ.ศ. 2565
เมื่อเวลา 23.00-24.00 น. ของวันที่ 28 ธันวาคม 2565 ได้เกิดเหตุไฟไหม้ภายในชั้นสี่ของกาสิโนและโรงแรมแกรนด์ไดมอนด์ซิตี ซึ่งเป็นอาคารสูง 17 ชั้น ใกล้ด่านพรมแดนบ้านคลองลึก ภายในมีผู้ติดค้างอยู่จำนวนหนึ่ง ซึ่งเจ้าหน้าที่และรถดับเพลิงของกัมพูชาไม่สามารถควบคุมเพลิงไว้ได้ กระทั่งในเวลา 02.00 น. ของวันที่ 29 ธันวาคม 2565 เจ้าหน้าที่กัมพูชาจึงขอรับการสนับสนุนรถดับเพลิงและหน่วยกู้ภัยจากประเทศไทย โดยได้ช่วยเหลือพนักงานและนักพนันชาวไทยที่บาดเจ็บ นำส่งข้ามพรมแดนไปรักษาตัวยังโรงพยาบาลสมเด็จพระยุพราช สระแก้ว โรงพยาบาลอรัญประเทศ โรงพยาบาลวัฒนานคร โรงพยาบาลโคกสูง และโรงพยาบาลเกษมราษฎร์ อรัญประเทศ จากนั้นเพลิงได้ลุกลามไปยังกาสิโนฮอลิเดย์ซึ่งอยู่ใกล้กัน เวลา 09.40 น. เจ้าหน้าที่สามารถควบคุมเพลิงไว้ได้ และคาดว่าต้นเพลิงอยู่ภายในครัวประกอบอาหาร

*ไทยพีบีเอส* และ *ทีเอ็นเอ็น* รายงานว่า วันที่ 30 ธันวาคม พ.ศ. 2565 พบผู้เสียชีวิต 27 ศพ บาดเจ็บ 112 ราย ซึ่งส่วนใหญ่เป็นคนไทย ร่างของผู้เสียชีวิตบางส่วนนำไปตั้งไว้ที่วัดสระตาด แขวงพซาร์ก็อณฎาล เทศบาลปอยเปต เพื่อรอพิสูจน์อัตลักษณ์ หรือรอญาติมารับศพ

ครั้นเมื่อมีการรื้อถอนตัวอาคารกาสิโนและโรงแรมดังกล่าว ทางการกัมพูชาได้ทำการรื้อถอน และขอคณะวิศวกรจากประเทศไทยช่วยประเมินโครงสร้างอาคารที่ถูกเพลิงไหม้ว่ายังคงแข็งแรงหรือควรรื้อถอน

ในวัฒนธรรมร่วมสมัย
------------------

13 กันยายน พ.ศ. 2565 มีการเผยแพร่คลิปวิดีโอหญิงคนหนึ่งสั่งซื้อสินค้าผ่านแอพลิเคชัน แต่กลับไม่ชำระเงินแก่ไรเดอร์ ซ้ำยังสาปสรรไรเดอร์ไว้ว่า "คุกเข่าแล้วกราบค่ะ แล้วให้พิซซาเราฟรีเดี๋ยวนี้ ตกอเวจีปอยเปตแสนล้านภพแสนล้านชาติชั่วนิรันดร์เดี๋ยวนี้ค่ะ ห้ามแตะตัวผู้เป็นเจ้านะคะ สองแสนล้านภพสองแสนล้านชาติเดี๋ยวนี้ยืนนิ่ง ๆ พยายามเข้านะคะ สามแสนล้านภพสามแสนล้านชาติในนรกอเวจีปอยเปตเดี๋ยวนี้ค่ะ สี่แสนล้านภพสี่แสนล้านชาติในนรกอเวจีปอยเปตเดี๋ยวนี้ค่ะ ช่วยตัวเองหน่อยสิคะ เดินออกประตูไปค่ะ 760 บาท เสียไม่ได้เหรอคะ เหรอคะ เหรอคะ เหรอคะ เหรอคะ ห้าแสนล้านภพห้าแสนล้านชาติในนรกอเวจีปอยเปตเดี๋ยวนี้ค่ะ เดี๋ยวนี้ค่ะ" หลังคลิปวิดีโอดังกล่าวเผยแพร่ วลี "ขอให้ตกอเวจีปอยเปต" กลายเป็นไวรัลอย่างรวดเร็ว

อ้างอิง
-------

1. 1 2 3  "General Population Census of the Kingdom of Cambodia 2019 – Final Results" (PDF). *National Institute of Statistics*. Ministry of Planning. 26 January 2021. สืบค้นเมื่อ 4 February 2021.
2. 1 2 3  ""ปอยเปต" แหล่งขายฝันของคนอยากรวย". *ไทยพีบีเอส*. 29 ธันวาคม 2565. สืบค้นเมื่อ 10 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
3. 1 2 3  วัชรี พุ่มทอง และคณะ. "ชายแดนไทย–กัมพูชา จากสนามรบสู่สนามการค้า" (PDF). *วารสารเศรษฐกิจและสังคม*. สืบค้นเมื่อ 10 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
4. 1 2 3 4  เสมียนอารีย์ (1 มีนาคม 2566). ""ปอยเปต" กลายเป็นดินแดนการพนัน-คาสิโน ได้อย่างไร?". *ศิลปวัฒนธรรม*. สืบค้นเมื่อ 10 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
5. 1 2 3  "Cambodia: Provinces, Districts, Cities, Communes, City Districts - Population Statistics in Maps and Charts". *www.citypopulation.de*.
6. 1 2 3 4 5 6  "พระตะบอง เสียมเรียบ ศรีโสภณ "รอยสยาม" และ "สามจังหวัด"กัมพูชา". *สารคดี*. 22 ตุลาคม 2553. สืบค้นเมื่อ 10 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
7. ↑  Suzsuthichaa (17 มิถุนายน 2564). "นั่งรถไฟเตลิดไปอรัญประเทศ-ปอยเปต". *Read Me*. สืบค้นเมื่อ 10 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
8. 1 2  "พระราชกฤษฎีกา กำหนดป่าสองข้างทางรถไฟสายอรัญญประเทศ–มงคลบุรี หรือป่าปอยเปตในท้องที่ตำบลมรกฏ ตำบลบ้านจังหัน ตำบลศรีโสภณ ตำบลสวายจิก และตำบลทัพไทย อำเภอศรีโสภณ จังหวัดพิบูลสงคราม ให้เป็นป่าคุ้มครอง พุทธศักราช 2488" (PDF). *ราชกิจจานุเบกษา*. **62** (38 ก): 448. 17 กรกฎาคม 1945.
9. ↑  นริศรานุวัดติวงศ์, สมเด็จพระเจ้าบรมวงศ์เธอ เจ้าฟ้ากรมพระยา. "บันทึกเรื่องความรู้ต่าง ๆ เล่ม ๒". *วชิรญาณ*. สืบค้นเมื่อ 16 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
10. ↑  เสฐียรโกเศศ และนาคะประทีป (2481). *แม่ย่านาง วรรณคดี และราชาวดี*. พระนคร: สยามพณิชยการ. p. 23-24.
11. 1 2  "พระราชกริสดีกา กำหนดเขตที่ดินไนบริเวนที่ที่จะเวนคืน ไนท้องที่อำเพออรัญประเทส จังหวัดปราจีนบุรี อำเพอสรีโสภน จังหวัดพิบูลสงคราม และอำเพอมงคลบุรี อำเพอเมืองพระตะบอง อำเพออธึกเทวเดช จังหวัดพระตะบอง พุทธสักราช 2485" (PDF). *ราชกิจจานุเบกษา*. **59** (73 ก): 2251. 24 พฤศจิกายน 1942.
12. 1 2  "พระราชกริสดีกา กำหนดเขตที่ดินไนบริเวนที่ที่จะเวนคืน ไนท้องที่อำเพออรัญประเทส จังหวัดปราจีนบุรี อำเพอสรีโสภน จังหวัดพิบูลสงคราม และอำเพอมงคลบุรี อำเพอเมืองพระตะบอง อำเพอรนนภากาส จังหวัดพระตะบอง พุทธสักราช 2487" (PDF). *ราชกิจจานุเบกษา*. **61** (72 ก): 1146. 24 พฤศจิกายน 1944.
13. ↑  "ข้อมูลประเทศกัมพูชา". *สถานเอกอัครราชทูต ณ กรุงพนมเปญ*. 30 พฤศจิกายน 2565. สืบค้นเมื่อ 10 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
14. ↑  "បញ្ជីឃុំសង្កាត់ក្នុង ក្រុង ប៉ោយប៉ែត". *Cambodia Postal Code* (ภาษาเขมร). สืบค้นเมื่อ 14 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
15. 1 2  "สถานการณ์เด็กอาเซียนพบขอทาน ค้ามนุษย์ ล่วงละเมิดทางเพศ เกลื่อนตะเข็บชายแดน". *อิศรา*. 3 พฤษภาคม 2558. สืบค้นเมื่อ 11 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
16. 1 2  เสาวลักษณ์ วรายุ (2548). "คนข้ามแดน : ชีวิตและชุมชนของขอทานเขมรในกรุงเทพมหานคร". *ศูนย์มานุษยวิทยาสิรินธร (องค์กรมหาชน)*. สืบค้นเมื่อ 11 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
17. 1 2  Simon Lewis and Phorn Bopha (28 ตุลาคม 2557). "Thais scratch gambling itch in Cambodia". *Nikkei Asia* (ภาษาอังกฤษ). สืบค้นเมื่อ 14 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
18. 1 2  "ดอนบอสโก ปอยเปต". *คณะซาเลเซียนของคุณพ่อบอสโกแห่งประเทศไทย*. 6 เมษายน 2562. สืบค้นเมื่อ 14 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
19. ↑  "เด็กเขมร ฮิตเรียนโรงเรียนฝั่งไทยอ.อรัญประเทศ ทั้งรร.มีนร.ไทยแค่ 9 คน". *รักครู*. 17 พฤษภาคม 2560. สืบค้นเมื่อ 11 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
20. ↑  "สระแก้ว- ผู้ปกครองนักเรียน กัมพูชาชุมนุม เพื่อเรียกร้องขอให้แก้ไขปัญหากรณีเด็กนักเรียนชาวกัมพูชาที่พักอาศัยอยู่ในประเทศไทย เดินทางไปเรียนหนังสือที่ฝั่งปอยเปต". *Thai Reference*. 4 พฤศจิกายน 2565. สืบค้นเมื่อ 15 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
21. 1 2 3  "More Chinese punters flock to Poipet". *Bangkok Post* (ภาษาอังกฤษ). 27 เมษายน 2562. สืบค้นเมื่อ 14 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
22. ↑  "อัปเดต ไฟไหม้ปอยเปต ตึกมิ้งจูกลางเมืองใกล้จุดชุมชนแออัด บ่อนคาสิโน". *กรุงเทพธุรกิจ*. 16 กันยายน 2566. สืบค้นเมื่อ 24 กุมภาพันธ์ 2567. `{{cite web}}`: ตรวจสอบค่าวันที่ใน: `|accessdate=` (help)
23. ↑  "เขมรคลั่งชาติ เกลียดไทย โหมข่าวใส่ร้าย". *ไทยรัฐออนไลน์*. 30 เมษายน 2554. สืบค้นเมื่อ 14 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
24. ↑  "โอกาสที่ท้าทายหลังโควิด-19 ของธุรกิจค้าปลีกไทยในกัมพูชา". *ไทยพาณิชย์*. สืบค้นเมื่อ 10 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
25. ↑  "เปิดแล้ว!'เซเว่น อีเลฟเว่น'ปอยเปต สาขาแรกนอกกรุงพนมเปญ". *แนวหน้า*. 12 มีนาคม 2565. สืบค้นเมื่อ 10 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
26. ↑  "ท้องถิ่นกับธุรกิจสีเทาจีนที่พึงระวัง". *สยามรัฐ*. 25 พฤศจิกายน 2565. สืบค้นเมื่อ 10 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
27. 1 2  "ซุบซิบกทม". *แนวหน้า*. 19 กุมภาพันธ์ 2567. สืบค้นเมื่อ 24 กุมภาพันธ์ 2567. `{{cite web}}`: ตรวจสอบค่าวันที่ใน: `|accessdate=` (help)
28. ↑  "อย่างกับขอมดำดิน! เด็กกัมพูชาขุดดินมุดรั้วมาขอทานตลาดโรงเกลือ". *ช่อง 7*. 25 สิงหาคม 2565. สืบค้นเมื่อ 11 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
29. ↑  "ตร.จับต่างด้าวกลุ่มใหญ่ตั้งแก๊งขอทานทั่วนครสวรรค์ รายได้คนละกว่า 500 บาท/วัน". *ผู้จัดการออนไลน์*. 15 มิถุนายน 2556. สืบค้นเมื่อ 11 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
30. ↑  เยี่ยมยุทธ สุทธิฉายา และณัฐชลี สิงสาวแห (1 มีนาคม 2565). "เมื่อประตูปิด หน้าต่างก็เปิด: คนไทยเป็นทั้งเหยื่อและลูกค้าต้มตุ๋นออนไลน์ในกัมพูชา". *ประชาไท*. สืบค้นเมื่อ 10 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
31. ↑  "เปิดคลิปลับ หนุ่มไทยข้ามแดนทำงานปอยเปตดับปริศนา ญาติคาใจค้านเผาขอพิสูจน์ศพ". *อมรินทร์*. 26 พฤศจิกายน 2565. สืบค้นเมื่อ 10 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
32. ↑  "เปิดตัวเลข คนไทยถูกหลอกทำงาน เว็บพนันออนไลน์ในกัมพูชา นับพันคน". *ช่อง 7*. 12 ตุลาคม 2565. สืบค้นเมื่อ 14 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
33. 1 2  "ประเทศกัมพูชา ช่องทางติดต่อกับประเทศข้างเคียง". *Thai-heritage.com*. สืบค้นเมื่อ 15 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
34. ↑  "ข้อมูลด้านความร่วมมือไทย-กัมพูชา" (PDF). *กองการต่างประเทศ สำนักงานปลัดกระทรวงคมนาคม*. ตุลาคม 2564. สืบค้นเมื่อ 11 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
35. ↑  "ทล.ผุดถนนสายใหม่เชื่อมขนส่งชายแดนไทย-กัมพูชา รองรับอีอีซีคาดแล้วเสร็จก.พ.65". *ไทยโพสต์*. 14 พฤษภาคม 2564. สืบค้นเมื่อ 11 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
36. 1 2  "ข้อมูลด้านความร่วมมือไทย-กัมพูชา" (PDF). *กองการต่างประเทศ สำนักงานปลัดกระทรวงคมนาคม*. ตุลาคม 2564. สืบค้นเมื่อ 11 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
37. ↑  "ฉลองความสำเร็จ! สะพานมิตรภาพไทย-กัมพูชา "บ้านหนองเอี่ยน-สตึงบท" เชื่อมการค้า-ท่องเที่ยวชายแดนแบบไร้รอยต่อ". *ประชาชาติธุรกิจ*. 22 เมษายน 2562. สืบค้นเมื่อ 11 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
38. ↑  "กัมพูชาเล็งสร้างทางด่วนจากพนมเปญถึงปอยเปต เชื่อมการค้า-การเดินทาง". *ผู้จัดการออนไลน์*. 30 มกราคม 2567. สืบค้นเมื่อ 24 กุมภาพันธ์ 2567. `{{cite web}}`: ตรวจสอบค่าวันที่ใน: `|accessdate=` (help)
39. 1 2 3 4 5  วันวิสข์ เนียมปาน (22 เมษายน 2562). "ไทยจับมือกัมพูชาเชื่อมทางรถไฟ เตรียมนั่งรถไฟจากกรุงเทพฯ ไปถึงพนมเปญ". *The Cloud*. สืบค้นเมื่อ 15 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
40. ↑  อาทิตย์ ทรงกลด. *เรื่องลับเขมร ที่คนไทยควรรู้*. กรุงเทพฯ : สยามบันทึก, 2552, หน้า 140–143 ISBN 9786117180033.
41. 1 2  ชนัดดา ชินะโยธิน (17 กรกฎาคม 2561). "คุยกับทูต 'ลง วิซาโล' ว่าด้วยทางรถไฟเชื่อมไทย-กัมพูชา และ คำพิพากษาศาลโลก". *มติชนสุดสัปดาห์*. สืบค้นเมื่อ 15 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
42. ↑  Ailing railway set for upgrade. The Phnom Penh Post, Wednesday, 29 October 2008.
43. ↑  "เปิดหวูดจากปอยเปต เม.ย.นี้ เตรียมตัวขึ้นรถไฟฟรีไปเล่นสงกรานต์พระตะบอง". *ผู้จัดการออนไลน์*. 4 มีนาคม 2561. สืบค้นเมื่อ 15 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
44. ↑  "กัมพูชาลุยแล้ว จ่อสร้างทางรถไฟความเร็วสูง สายแรก 'พนมเปญ-ปอยเปต'". *ไทยรัฐออนไลน์*. 24 มกราคม 2566. สืบค้นเมื่อ 15 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
45. ↑  "ร.ฟ.ท.ทดลองเดินรถไฟสายประวัติศาสตร์ไทย-กัมพูชาเที่ยวปฐมฤกษ์ เสมือนจริง". *ผู้จัดการออนไลน์*. 21 เมษายน 2019. สืบค้นเมื่อ 22 เมษายน 2019.
46. ↑  "'ประยุทธ์ - ฮุน เซน' เตรียมฉลองสะพานมิตรภาพไทย - กัมพูชา นั่งรถไฟขบวนพิเศษ". *วอยซ์ทีวี*. 21 เมษายน 2019. สืบค้นเมื่อ 22 เมษายน 2019.
47. ↑  เทียนหยด (28 มกราคม 2563). "next station 'ปอยเปต' นั่งฟินยาว ๆ ไม่ต้องต่อรถให้เสียเวลา". *เดลินิวส์*. สืบค้นเมื่อ 15 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
48. ↑  Chea Vanyuth (23 December 2022). "Cambodia on track for high-speed railway". *Khmer Times*.
49. ↑  สาธนี แก้วสืบ, พันเอกหญิง. "รูปแบบการพัฒนาเศรษฐกิจชายแดนไทย-กัมพูชา ที่เหมาะสมกับความมั่นคง : กรณีศึกษาจังหวัดสระแก้ว" (PDF). *วิทยาลัยการทัพบก*. คลังข้อมูลเก่าเก็บจากแหล่งเดิม (PDF)เมื่อ 2019-07-12. สืบค้นเมื่อ 14 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
50. ↑  "เขมรรุกดินแดนไทย สระแก้วถูกฮุบเกือบหมื่นไร่". *ผู้จัดการออนไลน์*. สืบค้นเมื่อ 14 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
51. 1 2  "ยอมแล้ว! เขมรยุติสร้างบ่อนชิดชายแดนไทย หลังโดนบี้หนัก". *ไทยรัฐออนไลน์*. 10 กุมภาพันธ์ 2558. สืบค้นเมื่อ 14 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
52. ↑  "บ่อนชายแดนไทย-กัมพูชา หม้อข้าวใบใหญ่ฮุนเซนและพวก". *ผู้จัดการออนไลน์*. 28 มกราคม 2554. สืบค้นเมื่อ 14 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
53. ↑  "ชาวบ้านผวาขยะกองเป็นภูเขาชาวกัมพูชาทิ้งลงคลองพรหมโหด ชายแดนสระแก้ว". *ผู้จัดการออนไลน์*. 6 มิถุนายน 2558. สืบค้นเมื่อ 14 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
54. ↑  "เขมรโวย! บ่อขยะไทยไฟไหม้ ควันฟุ้งเข้าปอยเปต". *ไทยรัฐออนไลน์*. 20 มีนาคม 2557. สืบค้นเมื่อ 14 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
55. ↑  "เปลี่ยนขยะ เป็นเงินเป็นทอง". *เดลินิวส์*. 21 มกราคม 2558. สืบค้นเมื่อ 14 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
56. ↑  "ระทึก ไฟไหม้โรงแรมแกรนด์ ไดมอนด์ ปอยเปต คนโดดอาคารหนีตาย". *ไทยรัฐออนไลน์*. 29 ธันวาคม 2565. สืบค้นเมื่อ 14 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
57. ↑  "เพลิงไหม้ โรงแรมแกรนด์ ไดมอนด์ ซิตี้ แอนด์ กาสิโน ในประเทศกัมพูชา". *ช่อง 7*. 29 ธันวาคม 2565. สืบค้นเมื่อ 15 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
58. 1 2  "อัปเดต กู้ 7 ตู้เซฟ "แกรนด์ไดมอนด์" ไฟไหม้ปอยเปต พบเงินไทยเต็มเอี้ยด". *กรุงเทพธุรกิจ*. 4 มกราคม 2566. สืบค้นเมื่อ 15 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
59. ↑  "ยังคุมเพลิงไม่ได้ ไฟไหม้ บ่อนปอยเปต "แกรนด์ ไดมอนด์" เซียนพนันหนีตายวุ่น". *ไทยรัฐออนไลน์*. 29 ธันวาคม 2565. สืบค้นเมื่อ 15 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
60. ↑  "กาสิโนที่ 'ปอยเปต' ไฟไหม้นานกว่า 5 ชม. เบื้องต้น มีผู้เสียชีวิตอย่างน้อย 21 ราย ส่วนใหญ่คนไทย". *ประชาไท*. 29 ธันวาคม 2565. สืบค้นเมื่อ 15 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
61. ↑  "เปิดภาพ เพลิงพิโรธเผา "กาสิโนแกรนด์ไดมอนด์" ปอยเปตนานเกือบ 9 ชม. ยังไม่ดับ". *คมชัดลึก*. 29 ธันวาคม 2565. สืบค้นเมื่อ 15 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
62. ↑  "BRIEF 165 ไฟไหม้คาสิโนในปอยเปต ใช้เวลาคุมเพลิงราว 10 ชม. พบผู้เสียชีวิตอย่างน้อย 11 ราย โดยมากเป็นคนไทย". *The Matter*. 29 ธันวาคม 2565. สืบค้นเมื่อ 15 กรกฎาคม 2566. `{{cite web}}`: line feed character ใน `|title=` ที่ตำแหน่ง 10 (help); ตรวจสอบค่าวันที่ใน: `|accessdate=` (help)
63. ↑  "อัปเดตคนไทยเสียชีวิต 27 คน จากเหตุไฟไหม้กาสิโนปอยเปต". *ไทยพีบีเอส*. 30 ธันวาคม 2565. สืบค้นเมื่อ 15 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
64. ↑  "จบภารกิจค้นหาเหยื่อไฟไหม้กาสิโนปอยเปต สรุปเสียชีวิต 27 คน". *TNN Thailand*. 31 ธันวาคม 2565. สืบค้นเมื่อ 15 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
65. ↑  "ไหม้วอดกาสิโน ดับ 22 ศพ แกรนด์ไดมอนด์ เป็นพนักงานและนักเล่นคนไทย". *ไทยรัฐออนไลน์*. 30 ธันวาคม 2565. สืบค้นเมื่อ 15 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
66. ↑  "เจออีก 20 ศพ เหยื่อไฟไหม้กาสิโนปอยเปต พบตึกเริ่มเอียง เร่งหาตามห้องพัก". *ข่าวสด*. 30 ธันวาคม 2565. สืบค้นเมื่อ 15 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
67. ↑  "รื้อสะพานเชื่อมอาคาร "กาสิโนแกรนด์ไดมอนด์" หลังไฟไหม้". *ไทยพีบีเอส*. 3 มกราคม 2566. สืบค้นเมื่อ 15 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
68. ↑  "ไรเดอร์แฉลูกค้าสยองสาปลงอเวจีปอยเปต เจอนิติแก้มนตร์ชะงักชิงพิซซ่าคืนจากมือพระนาง". *อมรินทร์*. 14 กันยายน 2565. สืบค้นเมื่อ 11 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
69. ↑  "อาการหนัก! สาวสั่งพิซซาแล้วชิ่งไม่จ่าย ฉุนไรเดอร์จับได้แช่งให้ตกอเวจีปอยเปต". *ผู้จัดการออนไลน์*. 14 กันยายน 2565. สืบค้นเมื่อ 11 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)
70. ↑  "หัวจะปวด! ไรเดอร์เจอลูกค้า สั่งพิซซ่าแต่ไม่ยอมจ่ายตังค์ แถมสาปแช่งให้ ตกนรกอเวจีปอยเปต". *มติชนออนไลน์*. 14 กันยายน 2565. สืบค้นเมื่อ 11 กรกฎาคม 2566. `{{cite web}}`: ตรวจสอบค่าวันที่ใน: `|accessdate=` (help)

แหล่งข้อมูลอื่น
---------------


วิกิท่องเที่ยว มีคำแนะนำการท่องเที่ยวสำหรับ ***ปอยเปต***

* วิกิมีเดียคอมมอนส์มีสื่อเกี่ยวกับ ปอยเปต

| * ด
* ค
* ก
นครในประเทศกัมพูชา |
| --- |
| เขตปกครองพิเศษ | 
* พนมเปญ

 |
| เทศบาลนคร | 

|  |  |
| --- | --- |
| ศูนย์กลางของจังหวัด | 
* กระแจะ
* กำปงจาม
* กำปงฉนัง
* กำปอด
* แกบ
* เขมรภูมินทร์
* จบามอน
* ซตึงแซน
* โฎนแกว
* ตา-คเมา
* บานลุง
* พระตะบอง
* พระวิหาร
* พระสีหนุ
* โพธิสัตว์
* ไพรแวง
* ไพลิน
* ศรีโสภณ
* สตึงแตรง
* สวง
* สวายเรียง
* สำโรง
* เสียมราฐ
* แสนมโนรมย์

 |
| เทศบาลนครอื่น ๆ | 
* บาแวต
* ปอยเปต

 |

 |

พิกัดภูมิศาสตร์: 13°39′N 102°34′E﻿ / ﻿13.650°N 102.567°E﻿ / 13.650; 102.567